**CAIET DE SARCINI**

**pentru contractarea de servicii pentru promovarea proiectului**

**„Reabilitarea liniilor de tramvai și modernizarea tramelor stradale în municipiul Timișoara, Traseu 5, Calea Bogdăneștilor”, cod SMIS 123184**

**1. INFORMAŢII GENERALE**

Prin contractul de finanţare nr. 4805/01.10.2019, semnat între Municipiul Timişoara prin Primar şi Ministerul Lucrărilor Publice, Dezvoltării şi Administraţiei, a fost aprobată finanţarea realizării obiectivului de investiţie ,,*Reabilitarea liniilor de tramvai și modernizarea tramelor stradale în Municipiul Timișoara, Traseu 5, Calea Bogdăneștilor***”,** ***cod SMIS 123184, finanţat prin******Programul Operaţional Regional 2014-2020*, *Axa prioritară 4 – Sprijinirea dezvoltării urbane durabile, Prioritatea de investiţii 4e – Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilităţii urbane multimodale durabile şi a măsurilor de adaptare relevante pentru atenuare, Obiectivul specific 4.1 – Reducerea emisiilor de carbon în municipiile reşedinţă de judeţ prin investiţii bazate pe planurile de mobilitate urbană durabilă.***

Durata de implementare a proiectului este de **97** luni, cu termen de finalizare până la data de 30.09.2022; valoarea totală a proiectului este de **130.479.397,84 lei (T.V.A. inclusă)**.

**Surse de finanţare a proiectului:** bugetul local, bugetul de stat şi Fondul European pentru Dezvoltare Regională.

**Obiectivul general al proiectului** **este:**

Obiectivul general al proiectului îl reprezintă creșterea vitezei medii de deplasare a tramvaielor, îmbunătățirea condițiilor de transport în comun, a gradului de confort și siguranță și, de asemenea, o economie de timp pentru utilizatorii tramvaiului de pe acest traseu datorită timpilor de călătorie mai reduși și a fluidizării traficului. Reducerea emisiilor de carbon provenite din transport în municipiul Timișoara prin reabilitarea liniei de tramvai de pe Calea Bogdăneștilor va conduce la promovarea și îmbunătățirea transportului public de călători și, implicit, la creșterea atractivității acestuia, în detrimentul folosirii autoturismelor proprii.

**Obiectivele specifice ale proiectului** constau în:

1. Reabilitarea liniei de tramvai și modernizarea tramei stradale pe Calea Bogdăneștilor;

2. Creşterea vitezei medii de circulație a tramvaielor pe Traseul 5 – Calea Bogdăneștilor ;

3. Îmbunătățirea siguranței în circulație și a confortului pentru călători;

4. Reducerea cheltuielilor de exploatare, întreținere și reparații a liniei cale de rulare și a tramvaielor.

**Autoritatea Contractantă:** Unitatea Administrativ-Teritorială Municipiul Timişoara

**Cod de Înregistrare fiscală:** 14756536

**Adresa poştală:** B-dul C.D. Loga nr.1, cod poştal 300030, Timişoara, judeţul Timiş

**Reprezentantul legal:** dominic Fritz – Primar al Municipiului Timişoara

**2. OBIECTUL PROCEDURII DE ACHIZIŢIE**

Obiectul contractului îl constituie activităţile de promovare pentru proiectul **„Reabilitarea liniilor de tramvai și modernizarea tramelor stradale în municipiul Timișoara, Traseu 5, Calea Bogdăneștilor”, cod SMIS 123184,** ordin de finanţare nr. 4805/01.10.2019, prin realizarea de materiale publicitare, organizarea unui eveniment la finalizarea proiectului, realizarea unei pagini web a proiectului, în conformitate cu prevederile **Manualului de Identitate Vizuală pentru Programul Operaţional Regional 2014-2020**.

În conformitate cu prevederile ordinului de finanţare şi cu instrucţiunile cuprinse în Manualul de Identitate Vizuală pentru Programul Operaţional Regional, beneficiarul are obligaţia de a asigura o vizibilitate potrivită şi o promovare adecvată a rezultatelor obţinute în urma implementării activităţilor proiectului.

Activitatea de promovare se va desfăşura în spiritul transparenţei informaţiilor de interes regional şi naţional, conform căreia cetăţenii trebuie informaţi asupra modalităţii de utilizare a fondurilor publice, evidenţiindu-se sursele de finanţare, activităţile şi rezultatele proiectului, precum şi impactul investiţiei la nivelul comunităţii locale.

La întocmirea materialelor de promovare ***se vor folosi exclusiv modelele de design prezentate în*** ***Manualul de Identitate Vizuală pentru Programului Operaţional Regional 2014-2020***anexat prezentului caiet de sarcini.

**3. ACTIVITĂŢILE CARE FAC OBIECTUL CONTRACTULUI**

Achiziţia serviciilor de promovare cuprinde acţiuni specifice măsurilor de promovare a activităţilor proiectului şi de conştientizare a populaţiei cu privire la avantajele/beneficiile utilizării serviciului de transportul public local de călători.

|  |  |  |  |  |
| --- | --- | --- | --- | --- |
| **Nr. crt** | **Activitate/Specificaţie** | **UM** | **Cantitate** | **Pret unitar**  (lei, fără TVA)/ bucata |
| 1 | Spot audio (producție+difuzare) | buc | 1 | La momentul organizării evenimentului de finalizare a proiectului |
| 2 | Spot video (producţie+difuzare) | buc | 1 | La momentul organizării evenimentului de finalizare a proiectului |
| 3 | Organizare eveniment la finalizarea proiectului, inclusiv conferință de presă | buc | 1 | După recepția la terminarea lucrărilor de reabilitare a liniei de tramvai și modernizare a tramelor stradale |
| 4 | Realizarea și distribuirea de afișe tematice format A3 | buc | 100 | Pe parcusul derulării proiectului |
| 5 | Crearea unei pagini web a proiectului | buc | 1 | Pe parcursul derulării proiectului |
| 6 | Broşuri A5, 20 pagini | buc | 1.000 | Pe parcursul derulării proiectului |
| 7 | Pliante A4, 1/3 | buc | 1.000 | Pe parcursul derulării proiectului |

**Costul total estimat fără TVA este de 84.033,61 lei.**

**Specificaţii tehnice ale activităţilor care fac obiectul contractului**

|  |  |  |  |
| --- | --- | --- | --- |
| **Nr. crt.** | **Serviciul solicitat** | **Cantitate** | **Cerinţe specifice** |
| **1** | **Creaţie, producţie şi difuzare spot audio/radio** | **1** | * Se va realiza un spot radio cu o durată de minim 30 de secunde cu respectarea Manualului de Identitate Vizuală pentru Programul Operaţional Regional * Compoziţie: spotul radio va conţine informaţii cu privire la proiect şi la sprijinul financiar oferit de Uniunea Europeană. Spoturile trebuie să conţină voice-over VO (narator) pe întreaga durată; * voiceover-ul va menţiona la finalul textului selectat pentru promovarea programului/proiectului, următorul text : Investim în viitorul tău ! Proiect cofinanţat din Fondul European de Dezvoltare Regională prin Programul Operaţional Regional 2014-2020 sau varianta prescurtată : Investim în viitorul tău ! Proiect cofinanţat de Uniunea Europeană prin Fondul European de Dezvoltare Regională ; * Difuzare: pe un post de radio cu acoperire locală şi regională, aflat în raza de audienţă a localităţii de implementare a proiectului; se vor asigura 10 difuzări/spot; ofertantul va asigura spaţiul de difuzare în intervalul orar 6,30 – 8,00; * Spotul va fi realizat și difuzat la momentul organizării evenimentului de finalizare a proiectului; * Ofertantul va pune la dispoziţia beneficiarului 5 CD/DVD-uri cu forma finală a lucrării, pregătită pentru difuzare pe orice media audio (radio, online) conform cerinţelor; * La finalul campaniei prestatorul va furniza beneficiarului un raport de monitorizare ce va include numărul de difuzări ale spoturilor şi postul de radio care le-a realizat; * Informaţia pe care o va cuprinde spotul, va fi furnizată de catre Autoritatea Contractantă. |
| **2** | **Creaţie, producţie şi difuzare spot video** | **1** | * Se va realiza un spot video cu o durată de minim 30 de secunde cu respectarea Manualului de Identitate Vizuală pentru Programul Operaţional Regional; * Compoziţie: spotul video va conţine informaţii şi imagini cu privire la proiect şi la sprijinul financiar oferit de Uniunea Europeană; * după imaginile selectate pentru a reprezenta proiectul/programul, va fi inclus un carton de final pe care vor fi aplicate următoarele informaţii, respectând ordinea de mai jos : * sigla Uniunii Europene, respectiv textul Fondul European de Dezvoltare Regională; * sigla Guvernului României; * sigla Regio și sloganul “Călătoria continuă!”; * sigla Instrumente Structurale; * Textul: “Investim în viitorul tău! Proiect cofinanţat din Fondul European de Dezvoltare Regională prin Programul Operaţional Regional 2014-2020”; * Disclaimer: “Conţinutul acestui material nu reprezintă în mod obligatoriu poziţia oficială a Uniunii Europene sau a Guvernului României“. Acest disclaimer nu se aplică materialelor produse de Ministerul Dezvoltării Regionale, Administraţiei Publice și Fondurilor Europene, respective Autoritatea de Management pentru Programul Operaţional Regional. * pagina de internet a Regio, [www.inforegio.ro](http://www.inforegio.ro/) și Facebook (facebook.com/inforegio.ro); * pe mijlocul cartonului se poate insera numele proiectului și al beneficiarului. * Difuzare: pe un post TV cu acoperire locală şi regională, aflat în raza de audienţă a localităţii de implementare a proiectului; se vor asigura 10 difuzări/spot; ofertantul va asigura spaţiul de difuzare în intervalul orar 19 – 22; * Spotul va fi realizat și difuzat la momentul organizării evenimentului de la finalizarea proiectului; * Ofertantul va pune la dispoziţia beneficiarului 5 CD/DVD-uri cu forma finală a lucrării, în format digital, full HD, difuzabil pe orice media video, conform cerinţelor; * La finalul campaniei prestatorul va furniza beneficiarului un raport de monitorizare ce va include numărul de difuzări ale spoturilor şi postul TV care le-a realizat. |
| **3** | **Organizare eveniment la finalizarea proiectului, inclusiv conferință de presă** | **1** | * Evenimentul va fi organizat după recepția la terminarea lucrărilor de reabilitare a liniilor de tramvai și modernizare a tramelor stradale, cu participarea a maximum 100 de persoane; * Ofertantul va propune un concept al evenimentului și un plan de comunicare, care va include un spot video și unul radio. Conceptul evenimentului trebuie să fie original, accesibil și atractiv pentru publicul țintă. După atribuirea contractului, conceptul evenimentului și planul de comunicare vor fi adaptate/ajustate în funcție de solicitările beneficiarului, a organismului finanțator etc. * Ofertantul va asigura: * Echipa de organizare/personal pentru desfășurarea evenimentului; * Primirea și înregistrarea participanților (liste de prezență); * Prezența cel puțin a unei persoane din echipa de proiect a Prestatorului care va modera evenimentul; * Aparatura necesară desfășurării evenimentului (microfoane, instalație audio-video etc.) și personal de specialitate; * Prezența unui fotograf profesionist care va realiza fotografii pe parcursul derulării evenimentului și va asigura arhiva fotografică a acestuia; * Servicii de catering pentru o pauză de cafea și prânz, pentru persoanele participante; * Diplome de merit și mape, pentru persoanele implicate în implementarea proiectului; numărul final de mape și diplome va fi stabilit ulterior, dar nu va depăși 50 de seturi.   Prestatorul nu va putea promova în cadrul evenimentului personalități politice, produse și servicii, în scop comercial.  Prestatorul va pune la dispoziția Autorității Contractante în termen de maximum 3 zile lucrătoare materialele foto/vido/audio realizate în timpul evenimentului.  Scenariul evenimentului, spațiul de desfășurare, conținutul kit-ului se vor decide împreună cu Autoritatea Contractantă. |
| **4** | **Realizarea și distribuirea de afișe tematice format A3** | **100** | * **Format A3 color, tipar 4+0, DCM 200g/mp, plastifiere mată, cu fotografii ale proiectului în diferite faze ale implementării;** * Logo-urile trebuie să fie plasate în partea de sus a paginii, de la stânga la dreapta, în ordinea următoare: Uniunea Europeană, Guvernul României, Regio cu sloganul şi Instrumente Structurale; * Banda cu colorile din logo va apărea sub textul: Investim în viitorul tău! Proiect cofinanţat din Fondul European de Dezvoltare Regională prin Programul Operaţional Regional 2014-2020.”. Disclaimerul nu va fi inclus pe afişe; * Sub banda cu culorile din logo va apărea adresa paginii de web a programului ( [www.inforegio.ro](http://www.inforegio.ro)) şi pagina de Facebook a programului (facebook.com/inforegio.ro); * Se va asigura spaţiul pentru afişaj exterior în muncipiul Timişoara pe toată durata derulării proiectului, pentru afişe; * Se vor asigura spaţii de afişaj vizibile trecatorilor în minim 3 puncte de interes public, cu trafic pietonal intens din muncipiul Timişoara; * De asemenea, se vor distribui afişe principalelor instituţii publice cât şi companii private din muncipiului Timişoara. |
| **5** | **Crearea unei pagini web a proiectului** | **1** | * Prestatorul va realiza web-site-ul dedicat proiectului și va asigura găzduirea și mentenanța acestuia, pe perioada valabilității contractului de finanțare (31.07.2023) și ulterior, pe perioada de monitorizare (5 ani după finalizarea implementării); * Beneficiarul va deține dreptul de proprietate intelectuală; * Site-ul va fi înscris în cel puțin unul dintre sistemele de monitorizare a traficului (de exemplu, Google Analytics); * Prestatorul va preda un manual de utilizare și administrare a site-ului; * Pe perioada implementării proiectului și în perioada post-implementare, Prestatorul va asigura suport tehnic gratuit și va asigura gratuit remedierea eventualelor disfuncționalități; * Prestatorul va efectua actualizările necesare site-ului, postarea de articole noi, materiale și gestionarea structurii acestuia, în maxim 24 ore de la cererea beneficiarului; de asemenea, va realiza statistici ale vizitatorilor, actualizări periodice ale securității site-ului, intervenții pentru schimbări/completări, analiza ranking-ului în motorul de căutare Google; * Site-ul va conține un sistem dedicat monitorizării grupului țintă, ce va permite configurarea de formulare online de monitorizare /evaluare (chestionare); * Sistemul de administrare a conținutului trebuie să fie flexibil, relativ simplu de configurat și modificat, să permită editare /adăugare /ștergere /ordonare informații; structura propusă trebuie astfel construită încât să permită dezvoltări ulterioare și integrări cu alte sisteme, cu un efort cât mai mic; * Codul sursă al site-ului, inclusiv componentele software, va fi livrat pe suport DVD; * Prestatorul va transmite beneficiarului statistici trimestriale privind accesările, ranking-ul, activitatea de actualizare a informațiilor, activitatea de suport oferită; * Web-site-ul dedicat proiectului va respecta cerințele Manualului de Identitate Vizuală pentru POR 2014-2020. |
| **6** | **Realizare şi distribuţie broşuri A5, 20 pagini** | **1.000 buc** | **Format A5 finit,** 20 de pagini,150g/mp, 4+4,integral color, hârtie lucioasă. Coperţi – DCM 300g/mp, integral color, broşat.  Prestatorul va răspunde de realizarea designului şi tipărirea broşurilor.  Designul general al broşurilor va fi realizat după modelul Manualului de Identitate Vizuală pentru Programul Operaţional Regional. La realizarea designului se vor respecta cu stricteţe cerinţele Manualului de Identitate Vizuală pentru Programul Operaţional Regional privind culorile, fonturile şi informaţiile ce trebuie inserate.  Informaţiile care trebuie incluse în broşură vor fi transmise de către Autoritatea Contractantă.  Tipărirea se va realiza numai după ce va fi obţinut avizul favorabil din partea Organismului Intermediar pentru POR.  Logo-urile trebuie să fie plasate respectând următoarea ordine: logo UE (inclusiv textul Fondul European pentru Dezvoltare Regională), logo Guvernul României, logo Regio și sloganul, logo IS.  Coperta 4 va include obligatoriu o casetă tehnică, ce va conţine următoarele: textul “Investim în viitorul tău! Proiect cofinanțat din Fondul European de Dezvoltare Regională prin Programul Operațional Regional 2014-2020”, titlul proiectului, editorul materialului, data publicării (luna și anul) și disclaimer-ul: ,,Conținutul acestui material nu reprezintă în mod obligatoriu poziția oficială a Uniunii Europene sau a Guvernului României”, datele de contact ale beneficiarului, precum și adresa web [www.inforegio.ro](http://www.inforegio.ro) și pagina de Facebook a programului (facebook.com/inforegio.ro).  Se va menţiona sursa fotografiilor utilizate în broşuri (pe interiorul uneia dintre coperţi)  Distribuirea broşurilor se va realiza astfel:   * trecatorilor, turiştilor etc. în minim 3 puncte de interes public, cu trafic pietonal intens din muncipiul Timişoara. * principalelor instituţii publice şi companii private din muncipiul Timişoara. |
|  | **Pliant A4, 1/3** | **1.000 buc** | **Format A4 deschis, color**, policromie faţă-verso text şi imagini; hârtie DCM 135 gr/mp, lăcuire lucioasă, 2 biguri, tipar 4+4.  Prestatorul va răspunde de realizarea designului şi tipărirea pliantelor.  Designul general al pliantelor va fi realizat după modelul Manualului de Identitate Vizuală pentru Programul Operaţional Regional. La realizarea designului se vor respecta cu stricteţe cerinţele Manualului de Identitate Vizuală pentru Programul Operaţional Regional privind culorile, fonturile şi informaţiile ce trebuie inserate.  Informaţiile care trebuie incluse pe pliant vor fi transmise de către Autoritatea Contractantă.  Tipărirea se va realiza numai după ce va fi obţinut avizul favorabil din partea Organismului Intermediar pentru POR.  **Prima pagină** va cuprinde în mod obligatoriu următoarele: Logo-ul beneficiar şi slogan “Călătoria continuă!”, care va apărea centrat, în partea de jos a paginii, precum şi următoarele logouri care trebuie să fie plasate în partea de sus a paginii, de la stânga la dreapta, în ordinea următoare: logo Uniunea Europeană (inclusiv textul Fondul European pentru Dezvoltare Regională), logo Guvernul României, logo Regio, logo Instrumente Structurale.  **Faţa a doua (verso)** va cuprinde cel puţin următoarele:  - 2 imagini cu obiectivul de investiţie de dimensiuni mici;  -fotografiile vor avea rezoluţia de 3000x2000 pixeli, 25,4x16,9 cm (300 dpi) şi menţionarea sursei fotografiilor utilizate;  - textul „Investim în viitorul tău! Proiect cofinanţat din Fondul European de Dezvoltare Regională prin Programul Operaţional Regional 2014-2020”;  - titlul proiectului, editorul materialului, data publicării (luna și anul),  - textul (disclaimer): „Conţinutul acestui material nu reprezintă în mod obligatoriu poziţia oficială a Uniunii Europene sau a Guvernului României”.  - adresa web [www.inforegio.ro](http://www.inforegio.ro) și pagina de facebook a programului ([facebook.com/inforegio.ro](http://www.inforegio.ro)).  Distribuirea pliantelor se va realiza astfel:   * trecatorilor, turiştilor etc. în minim 3 puncte de interes public, cu trafic pietonal intens din muncipiul Timişoara; * principalelor instituţii publice şi companii private din muncipiul Timişoara. |

În toate etapele în care vor fi realizate materialele promoţionale, conţinutul (textul) necesar realizării acestora va fi stabilit de prestator împreună cu beneficiarul.

Pentru toate materialele de promovare descrise mai sus, prestatorul va prezenta machete în termen de 3 zile lucrătoare de la solicitarea beneficiarului.

Echipa de implementare a proiectului va înainta materialele de informare şi publicitate spre avizare către Organismul Intermediar - ADR Vest.

**4. TERMENE DE REALIZARE:**

Termenul de realizare şi livrare a materialelor de promovare: **5 zile lucrătoare** de la comanda beneficiarului după obţinerea avizului de la ADR Vest.

Termenul de realizare a spotului radio şi a clipului TV: **20 zile lucrătoare** de la comanda beneficiarului după obţinerea avizului de la ADR Vest.

Termenul de realizare a paginii web: **30 zile lucrătoare** de la comanda beneficiarului, după obținerea avizului de la ADR Vest.

**5. CERINŢE OBLIGATORII CU PRIVIRE LA PRESTAREA SERVICIILOR ÎN CADRUL CONTRACTULUI**

Machetele tuturor materialelor se vor realiza într-un interval de 5 până la 20 zile lucratoare de la transmiterea comenzii ferme de către beneficiar, comandă ce se va realiza după semnarea contractului.

**Elemente obligatorii:**

* Respectarea cerinţelor cuprinse în Manualul de Identitate Vizuala pentru Programul Operațional Regional 2014-2020; Prestatorul este obligat să respecte orice modificare, completare, actualizare a Manualului de Identitate Vizuală pentru Programul Operațional Regional 2014-2020 efectuată de către AMPOR;
* Conceptul creativ se va realiza în 20 de zile de la transmiterea comenzii ferme de către beneficiar;
* Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării serviciilor ce fac obiectul prezentului Caiet de sarcini vor fi proprietatea beneficiarului, care le poate utiliza, publica sau transfera după cum consideră necesar, fără nici un fel de limitare geografică sau de altă natură.
* Machetarea tuturor materialelor se va face folosind texte realizate de Ofertant în baza informaţiilor puse la dispoziţie de către Beneficiar şi asigurând ilustraţii foto reprezentative pentru proiect.
* Materialele se vor comanda ferm după semnarea contractului, se vor produce şi se vor livra la sediul autorităţii contractante, în concordanţă cu calendarul evenimentelor.

Toate materialele se predau pe bază de Proces Verbal realizat de către Prestator şi semnat de Prestator şi Beneficiar.

Pentru fiecare serviciu realizat beneficiarul va da Bunul de Tipar (BT) pe varianta print. Pentru aceasta Prestatorul va prezenta 2 exemplare martor pe care va obţine BT-ul Beneficiarului: unul care va ramâne la Beneficiar şi unul care va însoţi pentru conformitate comanda finală.

În realizarea tuturor materialelor se vor folosi texte create de Ofertant pe baza informaţiilor puse la dispoziţie de Beneficiar.

Distribuirea pliantelor şi brosurilor se va face în conformitate cu specificaţiile tehnice pentru serviciile de difuzare. Se va elabora raport de difuzare/distribuţie.

Distribuirea şi postarea afişelor se va face doar în locuri special destinate afişajului stradal şi va fi asigurată de către prestator.

**5.1. Raportare activitate**

Raportul de monitorizare TV va conţine:

* Perioada în care s-a realizat difuzarea;
* Postul pe care s-a realizat difuzarea;
* Rata de audienţă pe perioada difuzării;

Raportul de monitorizare radio va conţine:

* Perioada în care s-a realizat difuzarea;
* Postul pe care s-a realizat difuzarea.
* Rata de audienţă pe perioada difuzării.

Toate materialele de promovare elaborate în cadrul proiectului mai sus amintit, trebuie să respecte indicaţiile tehnice din Manualul de Identitate Vizuală a POR 2014-2020 în vigoare. Manualul de Identitate Vizuală pentru POR 2014-2020 se găseşte la următorul link: [*https://adrvest.ro/manualul-de-identitate-vizuala-regio-2014-2020-conform-noii-strategii-de-brand-in-vigoare-de-la-1-februarie-2018/*](https://adrvest.ro/manualul-de-identitate-vizuala-regio-2014-2020-conform-noii-strategii-de-brand-in-vigoare-de-la-1-februarie-2018/)*.*

**6. PREZENTAREA OFERTEI**

Propunerea financiară trebuie să conţină cel puţin următoarele date:

Oferta financiară S.C. ……………………… pentru servicii de promovare

|  |  |  |  |  |
| --- | --- | --- | --- | --- |
| **Nr. Crt.** | **Denumire** | **Preţ unitar**  (fără tva) | **Număr**  **bucăţi** | **Valoare totală**  **(**fără tva) |
|  | 1 | 2 | 3 | 4 = 2 x 3 |
| 1 | Spot audio (producție+difuzare) |  | 1 |  |
| 2 | Spot video (producţie+difuzare) |  | 1 |  |
| 3 | Organizare eveniment la finalizarea proiectului, inclusiv conferință de presă |  | 1 |  |
| 4 | Realizarea și distribuirea de afișe tematice format A3 |  | 100 |  |
| 5 | Crearea unei pagini web a proiectului |  | 1 |  |
| 6 | Broşuri A5, 20 pagini |  | 1.000 |  |
| 7 | Pliante A4, 1/3 |  | 1.000 |  |
|  | **Total** |  |  |  |

Ofertantul trebuie să oferteze pentru toate articolele, în caz contrar oferta va fi declarată neconformă. În cazul în care valoarea ofertată depăşeşte valoarea estimată prevazută în bugetul proiectului, oferta va fi declarată inacceptabilă şi, ca urmare, respinsă.

Caietul de sarcini face parte integrantă din Documentaţia de atribuire şi stă la baza elaborării ofertei, constituind ansamblul cerinţelor pe baza cărora se elaborează propunerea tehnică şi financiară de către fiecare ofertant.

Cerinţele impuse prin prezentul Caiet de sarcini vor fi considerate ca fiind minimale. În acest sens, orice ofertă prezentată de către operatorii economici interesaţi, care se va abate de la prevederile acestui caiet de sarcini, va fi luată în considerare numai în cazul în care oferta tehnică este calitativ superioară specificaţiilor tehnice menţionate mai sus.

Ofertantul va elabora propunerea tehnică în conformitate cu cerinţele prevăzute în prezentul Caiet de sarcini şi va prezenta orice alte informaţii după cum este indicat în formularul de propunere tehnică. Informaţiile din propunerea tehnică trebuie să permită identificarea cu uşurinţă a corespondenţei cu specificaţiile minime, precum şi cu toate cerinţele impuse în Caietul de sarcini.

Propunerea tehnică trebuie să reflecte asumarea de către ofertant a tuturor cerinţelor/obligaţiilor prevăzute în Caietul de sarcini.